Nafarroako Parlamentuko Mahaiak, 2020ko maiatzaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ramón Alzórriz Goñi jaunak aurkeztutako gaurkotasun handiko galdera, aldi baterako enplegu erregulazioko espedienteak luzatzeko eta malgutzeko erabakiari buruz Nafarroako Gobernuak egiten duen balorazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko maiatzaren 11n

Lehendakaria: Unai Hualde Iglesias

GALDERAREN TESTUA

Ramón Alzórriz Goñik, gaurkotasun handiko honako galdera hau egiten du, Nafarroako Gobernuko lehendakariak maiatzaren 14ko Osoko Bilkuran ahoz erantzuteko.

Autonomia erkidegoetako lehendakariek oraintsu egindako konferentzia batean Chivite lehendakariak eskatu zuenari jarraikiz aldi baterako enplegu erregulazioko espedienteak luzatze aldera Espainiako Gobernuak eta eragile ekonomiko eta sindikalek elkarrizketa sozialaren esparruan lortutako akordioa ikusita,

Nafarroako Gobernuak zer balorazio egiten du aldi baterako enplegu erregulazioko espedienteak luzatzeko eta malgutzeko erabakiari buruz?

Iruñean, 2020ko maiatzaren 10ean

Foru parlamentaria: Ramón Alzórriz Goñi